CELEX: 52016PC0554
Language: el
Date: 2016-09-05
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από αίτηση από τη Σουηδία — EGF/2016/002 SE/Ericsson

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 5.9.2016
            COM(2016) 554 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίησηέπειτα από αίτηση από τη Σουηδία — EGF/2016/002 SE/Ericsson
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               ΠΛΑΙΣΙΟ ΤΗΣ ΠΡΟΤΑΣΗΣ
            
            
               1.Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                («κανονισμός ΕΤΠ»).
            
            
               2.Στις 31 Μαρτίου 2016, η Σουηδία υπέβαλε την αίτηση EGF/2016/002 SE/Ericsson για χρηματοδοτική συνεισφορά από το ΕΤΠ, μετά τις απολύσεις
                  2
                που πραγματοποίησε η Ericsson στη Σουηδία.
            
            
               3.Η Επιτροπή, αφού εξέτασε την εν λόγω αίτηση, συμπέρανε, σύμφωνα με όλες τις εφαρμοστέες διατάξεις του κανονισμού ΕΤΠ, ότι πληρούνται οι όροι για τη χορήγηση χρηματοδοτικής συνεισφοράς από το ΕΤΠ. 
            
            
               ΠΕΡΙΛΗΨΗ ΤΗΣ ΑΙΤΗΣΗΣ
            
            
                     
                        Αίτηση ΕΤΠ
                     
                  
                  
                     
                        EGF/2016/002 SE/Ericsson
                     
                  
               
                     
                        Κράτος μέλος
                     
                  
                  
                     
                        Σουηδία
                     
                  
               
                     
                        Οικείες περιφέρειες (επίπεδο NUTS
                           3
                         2)
                     
                  
                  
                     
                        Stockholm (SE11), 
                     
                     
                        Östra Mellansverige (SE12), Sydsverige (SE22),
                     
                     
                        Västsverige (SE23)
                     
                  
               
                     
                        Ημερομηνία υποβολής της αίτησης
                     
                  
                  
                     
                        31 Μαρτίου 2016
                     
                  
               
                     
                        Παραλαβή της μετάφρασης
                     
                  
                  
                     
                        18 Απριλίου 2016
                     
                  
               
                     
                        Ημερομηνία απόδειξης παραλαβής της αίτησης
                     
                  
                  
                     
                        31 Μαρτίου 2016
                     
                  
               
                     
                        Ημερομηνία αίτησης πρόσθετων πληροφοριών
                     
                  
                  
                     
                        2 Μαΐου 2016
                     
                  
               
                     
                        Προθεσμία για την υποβολή των πρόσθετων πληροφοριών
                     
                  
                  
                     
                        13 Ιουνίου 2016
                     
                  
               
                     
                        Προθεσμία για την ολοκλήρωση της αξιολόγησης
                     
                  
                  
                     
                        5 Σεπτεμβρίου 2016
                     
                  
               
                     
                        Κριτήριο παρέμβασης
                     
                  
                  
                     
                        Άρθρο 4 παράγραφος 1 στοιχείο α) του κανονισμού ΕΤΠ
                     
                  
               
                     
                        Κύρια επιχείρηση
                     
                  
                  
                     
                        Telefonaktiebolaget LM Ericsson
                     
                  
               
                     
                        Αριθμός των οικείων επιχειρήσεων
                     
                  
                  
                     
                        1
                     
                  
               
                     
                        Τομέας/-είς οικονομικής δραστηριότητας
                     
                     
                        (Κλάδος NACE αναθ. 2)
                           4
                        
                     
                  
                  
                     
                        NACE 2 κλάδος 26 («Κατασκευή ηλεκτρονικών υπολογιστών, ηλεκτρονικών και οπτικών προϊόντων»)
                     
                  
               
                     
                        Αριθμός θυγατρικών, προμηθευτών και παραγωγών των επόμενων σταδίων 
                     
                  
                  
                     
                        0+
                     
                  
               
                     
                        Περίοδος αναφοράς (τέσσερις μήνες):
                     
                  
                  
                     
                        11 Σεπτεμβρίου 2015 – 11 Ιανουαρίου 2016
                     
                  
               
                     
                        Αριθμός απολύσεων κατά την περίοδο αναφοράς (α)
                     
                  
                  
                     
                        1 244
                     
                  
               
                     
                        Αριθμός απολύσεων πριν ή μετά την περίοδο αναφοράς (β)
                     
                  
                  
                     
                        312
                     
                  
               
                     
                        Συνολικός αριθμός απολύσεων (α + β)
                     
                  
                  
                     
                        1 556
                     
                  
               
                     
                        Συνολικός αριθμός επιλέξιμων δικαιούχων
                     
                  
                  
                     
                        1 556
                     
                  
               
                     
                        Συνολικός αριθμός στοχευόμενων δικαιούχων
                     
                  
                  
                     
                        918
                     
                  
               
                     
                        Αριθμός στοχευόμενων νέων που βρίσκονται εκτός απασχόλησης, εκπαίδευσης ή κατάρτισης (ΕΑΕΚ)
                     
                  
                  
                     
                        0
                     
                  
               
                     
                        Προϋπολογισμός για τις εξατομικευμένες υπηρεσίες (σε ευρώ)
                     
                  
                  
                     
                        6 161 480
                     
                  
               
                     
                        Προϋπολογισμός για την εφαρμογή του ΕΤΠ
                           5
                         (σε ευρώ)
                     
                  
                  
                     
                           435 051
                     
                  
               
                     
                        Συνολικός προϋπολογισμός (σε ευρώ)
                     
                  
                  
                     
                        6 596 531
                     
                  
               
                     
                        Συνεισφορά του ΕΤΠΠ (60 %) (σε ευρώ)
                     
                  
                  
                     
                        3 957 918
                     
                  
               
               ΑΞΙΟΛΟΓΗΣΗ ΤΗΣ ΑΙΤΗΣΗΣ
            
            
               Διαδικασία
            
            
               4.Η Σουηδία υπέβαλε την αίτηση EGF/2016/002 SE/Ericsson εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ, στις 31 Μαρτίου 2016. Η Επιτροπή επιβεβαίωσε την παραλαβή της αίτησης την ίδια ημερομηνία. Η Επιτροπή, εντός δύο εβδομάδων από την ημερομηνία κατά την οποία παρέλαβε τη μετάφραση της αίτησης, στις 2 Μαΐου 2016, ζήτησε συμπληρωματικές πληροφορίες από τη Σουηδία. Οι εν λόγω συμπληρωματικές πληροφορίες παρασχέθηκαν εντός έξι εβδομάδων από την ημερομηνία υποβολής του αιτήματος. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να έχει ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 5 Σεπτεμβρίου 2016. 
            
            
               Επιλεξιμότητα της αίτησης
            
            
               Οικείες επιχειρήσεις και δικαιούχοι
            
            
               5.Η αίτηση αφορά 1 556 εργαζομένους που απολύθηκαν από την Ericsson (Telefonaktiebolaget LM Ericsson). Η Ericsson δραστηριοποιείται, κατά κύριο λόγο, στους οικονομικούς τομείς της NACE αναθ. 2 κλάδος 26 («Κατασκευή ηλεκτρονικών υπολογιστών, ηλεκτρονικών και οπτικών προϊόντων») και κλάδος 62 (
               
                  «Δραστηριότητες προγραμματισμού ηλεκτρονικών υπολογιστών, παροχής συμβουλών και συναφείς δραστηριότητες»
               
               ). Οι απολύσεις στις οποίες προέβη η Ericsson αφορούν κυρίως τις περιφέρειες επιπέδου NUTS 2 Stockholm (SE11) και Östra Mellansverige (SE12), αλλά και τη Sydsverige (SE22) και τη Västsverige (SE23).
            
            
                     
                        Επιχειρήσεις και αριθμός απολύσεων κατά την περίοδο αναφοράς
                     
                  
               
                     
                        Ericsson
                     
                  
                  
                     
                        1 556
                     
                  
               
                     
                        Συνολικός αριθμός επιχειρήσεων: 1
                     
                  
                  
                     
                        Συνολικός αριθμός απολύσεων: 
                     
                  
                  
                     
                        1 556
                     
                  
               
                     
                        Συνολικός αριθμός αυτοαπασχολουμένων των οποίων διακόπηκε η δραστηριότητα: 
                     
                  
                  
                     
                        0
                     
                  
               
                     
                        Συνολικός αριθμός επιλέξιμων εργαζομένων και αυτοαπασχολουμένων: 
                     
                  
                  
                     
                        1 556
                     
                  
               
               Κριτήρια παρέμβασης
            
            
               6.Η Σουηδία υπέβαλε την υπό εξέταση αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο α) του κανονισμού ΕΤΠ, σύμφωνα με το οποίο απαιτούνται τουλάχιστον 500 απολύσεις εργαζομένων κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους.
            
            
               7.Η περίοδος αναφοράς των τεσσάρων μηνών για την αίτηση εκτείνεται από τις 11 Σεπτεμβρίου 2015 έως τις 11 Ιανουαρίου 2016.
            
            
               8.Οι απολύσεις κατά την περίοδο αναφοράς είναι οι εξής:
            
            
               –1 244 εργαζόμενοι απολύθηκαν από την Ericsson.
            
         
         
            
               Υπολογισμός των απολύσεων και των περιπτώσεων διακοπής της επιχειρηματικής δραστηριότητας
            
            
               9.Οι απολύσεις κατά την περίοδο αναφοράς υπολογίστηκαν ως εξής:
            
            
               –1 244 από την ημερομηνία κατά την οποία ο εργοδότης, σύμφωνα με το άρθρο 3 παράγραφος 1 της οδηγίας 98/59/ΕΚ του Συμβουλίου
                  6
               , ενημέρωσε την αρμόδια δημόσια αρχή γραπτώς για τις προβλεπόμενες συλλογικές απολύσεις. Πριν από την ημερομηνία ολοκλήρωσης της αξιολόγησης από την Επιτροπή, η Σουηδία επιβεβαίωσε ότι οι εν λόγω 1 244 απολύσεις είχαν όντως πραγματοποιηθεί.
            
            
                Επιλέξιμοι δικαιούχοι
            
            
               10.Εκτός από τους εργαζομένους που προαναφέρθηκαν, στους επιλέξιμους δικαιούχους περιλαμβάνονται 312 εργαζόμενοι που απολύθηκαν πριν ή μετά την περίοδο αναφοράς των τεσσάρων μηνών. Οι εν λόγω εργαζόμενοι απολύθηκαν μετά τη γενική ανακοίνωση των προβλεπόμενων απολύσεων στις 11 Σεπτεμβρίου 2015. Μπορεί να αποδειχθεί σαφής αιτιώδης συνάφεια με το γεγονός που προκάλεσε τις απολύσεις κατά την περίοδο αναφοράς. Οι σουηδικές αρχές δήλωσαν ότι οι εν λόγω απολύσεις αποτελούσαν μέρος της ίδιας διαδικασίας απολύσεων, αλλά ορισμένες από αυτές ανακοινώθηκαν αμέσως μετά τη λήξη της περιόδου αναφοράς.
            
            
               11.Κατά συνέπεια, οι επιλέξιμοι δικαιούχοι είναι συνολικά 1 556.
            
            
               Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης
            
            
               12.Για να αποδείξει τη σύνδεση μεταξύ των απολύσεων και των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης, η Σουηδία υποστηρίζει ότι οι απολύσεις πραγματοποιήθηκαν στον επιχειρηματικό τομέα της παραγωγής τηλεπικοινωνικού υλισμικού πληροφορικής της Ericsson.
            
            
               13.Τα τελευταία χρόνια, η Ericsson είχε συγκεντρώσει τις περισσότερες από τις εγκαταστάσεις της παραγωγής και ανάπτυξης υλισμικού στην Ασία, όπου όχι μόνο βρίσκονται οι πλέον αναπτυσσόμενες αγορές, αλλά μπορεί επίσης να παρέχεται ισοδύναμη ποιότητα με χαμηλότερο κόστος.
            
            
               14.Σύμφωνα με μελέτη της Ernst & Young σχετικά με την εξωτερική ανάθεση στην Ευρώπη
                  7
               , η εξωτερική ανάθεση δραστηριοτήτων παραγωγής και ανάπτυξης είναι ιδιαίτερα διαδεδομένη στις βιομηχανίες των τεχνολογιών των πληροφοριών (ΤΠ) και των τηλεπικοινωνιών. Η Ασία αποτελεί τον κυριότερο αποδέκτη της εξωτερικής ανάθεσης.
            
            
               15.Σύμφωνα με τα στοιχεία που δημοσίευσε η Ericsson
                  8
               , η εταιρεία μείωνε σταδιακά το προσωπικό της στη Σουηδία (από 21 178 το 2005 σε 17 858 το 2014), αλλά, εν τω μεταξύ, αύξανε σε τεράστιο βαθμό την παρουσία της παγκοσμίως (από 56 055 το 2005 σε 118 055 το 2014) — η Ινδία αποτελεί σήμερα τη χώρα όπου η εταιρεία διατηρεί τον μεγαλύτερο αριθμό εργαζομένων.
            
            
               16.Η σουηδική συνδικαλιστική οργάνωση Unionen δηλώνει ότι η Ericsson εξακολουθεί να προσλαμβάνει άτομα στην Ευρώπη, αλλά ότι τα άτομα αυτά διαθέτουν εντελώς διαφορετικές δεξιότητες. Κατά κανόνα, η εταιρεία δεν επαναπροσλαμβάνει εργαζομένους με δεξιότητες στην παραγωγή και ανάπτυξη υλισμικού
                  9
               . Επί του παρόντος, το μεγαλύτερο μέρος της ανάπτυξης που επιτυγχάνει η εταιρεία οφείλεται στην ανάπτυξη λογισμικού. Παρά το γεγονός ότι ένα μέρος της ανάπτυξης λογισμικού πραγματοποιείται στην Ευρώπη, το μεγαλύτερο μέρος της ανάπτυξης στον συγκεκριμένο τομέα συντελείται επίσης στην Ασία
                  10
               , όπου η Ericsson επεκτείνει τις δραστηριότητές της
                  11
               .
            
            
               17.Μέχρι σήμερα, ο κλάδος 26 της NACE 2 έχει αποτελέσει αντικείμενο άλλων 14 αιτήσεων ΕΤΠ, από τις οποίες οι 11 επικαλούνταν την παγκοσμιοποίηση του εμπορίου, και οι 3 την παγκόσμια χρηματοπιστωτική και οικονομική κρίση
                  12
               .
            
            
               Γεγονότα που οδήγησαν στις απολύσεις και τη διακοπή δραστηριότητας
            
            
               18.Τα γεγονότα που οδήγησαν στις απολύσεις είναι η μερική ή ολική παύση λειτουργίας των γραμμών παραγωγής ασύρματου τηλεπικοινωνιακού υλισμικού σε διάφορες εγκαταστάσεις της Ericsson (Borås, Karlskrona, Kista/Stockholm, Kumla, Linköping και Gothenburg) στη Σουηδία, καθώς και το κλείσιμο ολόκληρου εργοστασίου στην πόλη Katrineholm.
            
            
               19.Η Ericsson –αντιμέτωπη, αφενός, με τη στασιμότητα ως προς την ανάπτυξη και, αφετέρου, με τον εντονότερο ανταγωνισμό από τους παραγωγούς της Ασίας– έχει μειώσει την παραγωγή τηλεπικοινωνιακού υλισμικού, διαδικασία η οποία ξεκίνησε σχεδόν πριν από δύο δεκαετίες. Η εταιρεία πώλησε το σύνολο της γραμμής ανάπτυξης και παραγωγής κινητής τηλεφωνίας στην ανταγωνίστρια εταιρεία Sony τον Φεβρουάριο του 2012. Η Ericsson συγκεντρώνει τις εναπομείνασες γραμμές παραγωγής υλισμικού στις εγκαταστάσεις παραγωγής στην Ασία.
            
            
               20.Το πρώτο εξάμηνο του 2015 η Ericsson ανακοίνωσε διαδοχικά την απώλεια 1 611 θέσεων εργασίας σε επτά εγκαταστάσεις στη Σουηδία. Δεδομένου ότι ορισμένοι από τους κατόχους αυτών των θέσεων εργασίας είχαν ήδη συμπληρώσει την ηλικία συνταξιοδότησης, δεν συνυπολογίζονται στον αριθμό των απολύσεων, καθώς η απόλυση συνεπάγεται πρόωρη λήξη της απασχόλησης. Ως εκ τούτου, η Σουηδία δήλωσε ότι απολύθηκαν 1 556 εργαζόμενοι. Στις 11 Σεπτεμβρίου 2015, η Ericsson κοινοποίησε γραπτώς στις σουηδικές αρχές τις προβλεπόμενες συλλογικές απολύσεις.
            
            
               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο
            
            
               21.Ο αναμενόμενος αντίκτυπος των απολύσεων στην τοπική και περιφερειακή αγορά εργασίας διαφέρει σε μεγάλο βαθμό από περιφέρεια σε περιφέρεια. Εκ πρώτης όψεως, ο αντίκτυπος μπορεί να φαίνεται αμελητέος, ιδίως σε πολύ πυκνοκατοικημένες περιοχές. Σε γενικές γραμμές, όμως, όλες οι περιφέρειες αντιμετωπίζουν το ίδιο πρόβλημα: ένας σχετικά μεγάλος αριθμός εργαζομένων μεγαλύτερης ηλικίας με παρόμοιο προφίλ απολύεται την ίδια χρονική στιγμή. Οι περισσότεροι από αυτούς τους εργαζομένους δεν διαθέτουν τις δεξιότητες που ζητεί η τοπική αγορά εργασίας. Αυτή η αναντιστοιχία μεταξύ των δεξιοτήτων και των αναγκών της αγοράς είναι ιδιαίτερα αισθητή στην Kista, την πόλη με τον μεγαλύτερο αριθμό απολύσεων (762 εργαζόμενοι). Μολονότι η Kista βρίσκεται στην ευρύτερη περιοχή της Στοκχόλμης, μια περιφέρεια με ιδιαίτερα δυναμική οικονομία, χαμηλά ποσοστά ανεργίας και πολλές διαθέσιμες θέσεις εργασίας, περισσότεροι από 400 απολυμένοι εργαζόμενοι εξακολουθούσαν να είναι άνεργοι τη στιγμή της υποβολής της αίτησης για χρηματοδότηση από το ΕΤΠ. Η μεγαλύτερη πρόκληση για τις τοπικές αρχές είναι η αναβάθμιση των δεξιοτήτων ή η απόκτηση νέων δεξιοτήτων από σημαντικό αριθμό εργαζομένων μεγαλύτερης ηλικίας με παρόμοιο υπόβαθρο. Σε ορισμένες περιοχές, π.χ. στην Karlskrona, ο μεγάλος αριθμός των νεοαφιχθέντων μεταναστών επιβαρύνει περαιτέρω την τοπική αγορά εργασίας. 
            
            
               22.Η Arbetsförmedlingen, η σουηδική δημόσια υπηρεσία απασχόλησης, διενήργησε ανάλυση των συνθηκών της αγοράς εργασίας στις πληγείσες περιοχές και συζήτησε τις ανάγκες με τις τοπικές αρχές και τις συνδικαλιστικές οργανώσεις. Ως αποτέλεσμα, η σουηδική κυβέρνηση αποφάσισε να εστιάσει την πιθανή ενίσχυση από το ΕΤΠ ιδίως στις εγκαταστάσεις στην Kista, την Katrineholm και την Kumla, δεδομένου ότι αυτές αντιμετωπίζουν τις μεγαλύτερες προκλήσεις. Ωστόσο, θα προσφερθεί εξατομικευμένη βοήθεια στους απολυμένους εργαζομένους και άλλων εγκαταστάσεων. 
            
         
         
            
               23.Οι απολύσεις πλήττουν τόσο τους εργάτες όσο και τους υπαλλήλους γραφείου. Οι εργάτες καλούνται να αντιμετωπίσουν μια αγορά εργασίας με σχετικά χαμηλή ζήτηση σε παραδοσιακές μεταποιητικές βιομηχανίες. Η σουηδική δημόσια υπηρεσία απασχόλησης διαβλέπει πιθανές ευκαιρίες για τους εν λόγω εργαζομένους στον δημόσιο ή τον ιδιωτικό τομέα των επιχειρήσεων παροχής υπηρεσιών, κάτι που θα απαιτήσει, ωστόσο, σημαντικές προσπάθειες επανακατάρτισης. Η κατάσταση είναι ελαφρώς διαφορετική για τους υπαλλήλους γραφείου. Οι περισσότεροι από αυτούς είναι μηχανικοί, ειδικευμένοι στην παραγωγή και ανάπτυξη τηλεπικοινωνιακού υλισμικού — ορισμένοι, μάλιστα, σε εξειδικευμένους τομείς που είναι μοναδικοί για την Ericsson. Εξακολουθεί να υπάρχει μεγάλη ζήτηση για μηχανικούς, επίσης και κυρίως στον τομέα των ΤΠ, ιδίως όσον αφορά τον προγραμματισμό και την ανάπτυξη λογισμικού. Παρά το γεγονός ότι οι απολυμένοι υπάλληλοι γραφείου εμφανίζουν μεγάλη συνάφεια με τον τομέα των ΤΠ γενικά, οι περισσότεροι από αυτούς τους πρώην υπαλλήλους της Ericsson δεν διαθέτουν τις απαιτούμενες δεξιότητες. Η σουηδική δημόσια υπηρεσία απασχόλησης είναι πεπεισμένη ότι μια εξατομικευμένη δέσμη προγραμμάτων κατάρτισης και δραστηριοτήτων καθοδήγησης θα επιτρέψει στους περισσότερους από τους εν λόγω απολυμένους εργαζόμενους να βρουν νέες θέσεις εργασίας υψηλής ποιότητας.
            
            
               Στοχευόμενοι δικαιούχοι και προτεινόμενες δράσεις
            
            
               Στοχευόμενοι δικαιούχοι
            
            
               24.Ο εκτιμώμενος αριθμός των απολυμένων που αναμένεται να συμμετάσχουν στα μέτρα είναι 918. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:
            
            
                     
                        Κατηγορία
                     
                  
                  
                     
                        Αριθμός 
                           στοχευόμενων δικαιούχων
                     
                  
               
                     
                        Φύλο:
                     
                  
                  
                     
                        Άνδρες:
                     
                  
                  
                     
                        643
                     
                  
                  
                     
                        (70,0 %)
                     
                  
               
                     
                  
                  
                     
                        Γυναίκες:
                     
                  
                  
                     
                        275
                     
                  
                  
                     
                        (30,0 %)
                     
                  
               
                     
                        Ιθαγένεια:
                     
                  
                  
                     
                        Πολίτες της ΕΕ:
                     
                  
                  
                     
                        918
                     
                  
                  
                     
                        (100,0 %)
                     
                  
               
                     
                  
                  
                     
                        Πολίτες τρίτων χωρών:
                     
                  
                  
                     
                        0
                     
                  
                  
                     
                        (0 %)
                     
                  
               
                     
                        Ηλικιακή ομάδα:
                     
                  
                  
                     
                        15-24 ετών:
                     
                  
                  
                     
                        0
                     
                  
                  
                     
                        (0 %)
                     
                  
               
                     
                  
                  
                     
                        25-29 ετών:
                     
                  
                  
                     
                        22
                     
                  
                  
                     
                        (2,4 %)
                     
                  
               
                     
                  
                  
                     
                        30-54 ετών:
                     
                  
                  
                     
                        589
                     
                  
                  
                     
                        (64,2 %)
                     
                  
               
                     
                  
                  
                     
                        55-64 ετών:
                     
                  
                  
                     
                        307
                     
                  
                  
                     
                        (33,4 %)
                     
                  
               
                     
                  
                  
                     
                        άνω των 64 ετών:
                     
                  
                  
                     
                        0
                     
                  
                  
                     
                        (0 %)
                     
                  
               
               Επιλεξιμότητα των προτεινόμενων δράσεων
            
            
               25.Οι εξατομικευμένες υπηρεσίες που πρόκειται να παρασχεθούν στους απολυμένους εργαζομένους συνίστανται στις εξής δράσεις: 
            
            
               Α. Παροχή συμβουλών και επαγγελματικός προσανατολισμός:
            
            
               Ενδελεχής αξιολόγηση και εξατομικευμένος σχεδιασμός: Η διαδικασία καταχώρισης περιλαμβάνει την καταγραφή της προηγούμενης επαγγελματικής πείρας και κατάρτισης, και επιταχύνεται για τους δικαιούχους του ΕΤΠ. Μπορεί να περιλαμβάνει διάφορες επιμέρους και εξατομικευμένες συναντήσεις, ορισμένες από τις οποίες μπορεί να είναι με εταιρείες επανένταξης στην αγορά εργασίας.
            
            
               Συμβουλευτική καθοδήγηση: Τυποποιημένες δραστηριότητες που προσφέρονται από την Arbetsförmedlingen θα συνδυαστούν με μέτρα του ΕΤΠ, όπως ατομική στήριξη σε άμεση επαφή με δυνητικούς εργοδότες, συνεδριάσεις παροχής κινήτρων, και εκδηλώσεις για την παρουσίαση της αγοράς εργασίας στην περιοχή. Αυτό θα είναι ιδιαίτερα σημαντικό για τους στοχευόμενους εργαζομένους που θεωρούν το εκπαιδευτικό τους επίπεδο ανεπαρκές για τις κενές θέσεις που έχουν εντοπιστεί στην περιοχή. Θα παρέχονται τόσο εξατομικευμένες όσο και ομαδικές δραστηριότητες.
            
            
               Καθοδήγηση για την παροχή κινήτρων και σχεδιασμός σταδιοδρομίας: Οι δικαιούχοι του ΕΤΠ θα έχουν πρόσβαση σε ειδικούς της γνωστικής συμπεριφορικής θεραπείας, ώστε να αποκτήσουν περισσότερα κίνητρα. Επιπλέον, θα διοργανωθεί σειρά εκδηλώσεων. Κατά τη διάρκεια αυτών, οι δικαιούχοι θα ενημερώνονται σχετικά με τις τελευταίες εξελίξεις στην αγορά εργασίας και θα καλούνται να συζητήσουν τα επαγγελματικά τυπικά προσόντα και τις διαπροσωπικές δεξιότητες που απαιτούνται. Στόχος αυτών των εκδηλώσεων είναι η παροχή των κινήτρων που απαιτούνται για την αντιμετώπιση των προκλήσεων της αγοράς εργασίας. Τα μέτρα αυτά εφαρμόζονται σε όλους τους στοχευόμενους δικαιούχους, με ιδιαίτερη έμφαση στα άτομα ηλικίας 50 ετών και άνω.
            
            
               Β. Προστατευόμενη και υποστηριζόμενη απασχόληση και μέτρα αποκατάστασης:
            
            
               Αυτά τα μέτρα αφορούν δικαιούχους με προβλήματα υγείας ή αναπηρίες. Τα μέτρα μπορούν να περιλαμβάνουν την αξιολόγηση της ικανότητας του ατόμου προς εργασία, μέτρα για την ανάπτυξη ή ενίσχυση της ικανότητας του ατόμου προς εργασία, ή την αγορά εξοπλισμού και την κατάρτιση σχετικά με τις βοηθητικές συσκευές που απαιτούνται για την αντιμετώπιση των προκλήσεων στον χώρο εργασίας.
            
            
               Γ. Εκπαίδευση και κατάρτιση:
            
            
               Η σουηδική δημόσια υπηρεσία απασχόλησης παρέχει μια σειρά μαθημάτων επιμόρφωσης για συγκεκριμένες ομάδες-στόχους. Πέραν αυτών, θα παρέχονται εξατομικευμένα προγράμματα στους δικαιούχους του ΕΤΠ. Τα προγράμματα αυτά περιλαμβάνουν σειρά ακαδημαϊκών μαθημάτων και άλλα εξειδικευμένα μαθήματα διάρκειας 12 μηνών ή περισσότερο. Επιπλέον, θα παρέχεται ατομική υποστήριξη στους συμμετέχοντες με μαθησιακές δυσκολίες (εκτιμάται ότι περίπου το 5 % των δικαιούχων που συμμετέχουν σε προγράμματα εκπαίδευσης και κατάρτισης θα έχουν ανάγκη από ειδική υποστήριξη). Ιδιαίτερες προσπάθειες θα καταβληθούν για να αρθούν οι παραδοσιακοί φραγμοί λόγω φύλου και για να δοθούν κίνητρα π.χ. στους άνδρες δικαιούχους προκειμένου να βρουν θέσεις εργασίας στον τομέα της υγειονομικής περίθαλψης. Όσοι προτίθενται να ιδρύσουν επιχείρηση θα μπορούν να συμμετάσχουν σε προπαρασκευαστικά μαθήματα που θα δίνονται από εξωτερικούς εμπειρογνώμονες οι οποίοι θα παρέχουν συμβουλές σε μελλοντικούς επιχειρηματίες. Στο πλαίσιο της αρχής της διά βίου μάθησης, οι συμμετέχοντες σε συγχρηματοδοτούμενα από το ΕΤΠ μέτρα θα έχουν επίσης την ευκαιρία να αποκτήσουν δεξιότητες μέσω επίσημα επικυρωμένης τυπικής και άτυπης μάθησης.
            
            
               Θα διοργανωθούν προγράμματα πρακτικής άσκησης που θα παρέχουν τη δυνατότητα να συνδυάζεται η πρακτική κατάρτιση με ορισμένα από τα προγράμματα τυπικής εκπαίδευσης. Προβλέπεται στενή συνεργασία με τη σουηδική οργάνωση εργοδοτών για τον τομέα των ΤΠ.
            
            
            
               Δ. Επιδόματα αναζήτησης εργασίας:
            
            
               Τα επιδόματα αυτά παρέχονται στους δικαιούχους που συμμετέχουν σε οποιαδήποτε από τα προαναφερόμενα ενεργητικά μέτρα. Το ύψος των επιδομάτων εξαρτάται από μεμονωμένους παράγοντες και ποικίλλει ανάλογα με τη διάρκεια των μέτρων. Υπάρχουν τρία διαφορετικά είδη επιδομάτων: ένα για τα άτομα που λαμβάνουν μέρος στα γενικά μέτρα, ένα για τα άτομα που συμμετέχουν σε προγράμματα πρακτικής άσκησης, και ένα για τα άτομα που συμμετέχουν σε μέτρα αποκατάστασης. Οι προϋπολογισμοί για τα εν λόγω επιδόματα περιλαμβάνουν την επιστροφή των εξόδων ταξιδίου για τους δικαιούχους που πραγματοποίησαν έξοδα ταξιδιού για την αναζήτηση εργασίας τα οποία υπερβαίνουν τις 600 SEK (περίπου 64 ευρώ) μηνιαίως.
            
            
               26.Οι προτεινόμενες δράσεις που περιγράφονται εδώ αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.
            
         
         
            
               27.Η Σουηδία υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσε ότι η χρηματοδοτική συνεισφορά από το ΕΤΠ δεν θα υποκαταστήσει αυτές τις δράσεις.
            
            
               28.Τα προτεινόμενα μέτρα θα συμβάλουν στη βιώσιμη οικονομική ανάπτυξη. Σύμφωνα με τον σουηδικό κώδικα περιβάλλοντος, η Arbetsförmedlingen υποχρεούται να ενσωματώσει τα περιβαλλοντικά ζητήματα στις προσκλήσεις για υποβολή προσφορών και στις δικές της ενέργειες. Ως εκ τούτου, τα προτεινόμενα μέτρα συνάδουν με τον σουηδικό κώδικα περιβάλλοντος και συμβάλλουν στην επίτευξη των 16 σουηδικών στόχων περιβαλλοντικής ποιότητας.
            
            
               Εκτιμώμενος προϋπολογισμός
            
            
               29.Το εκτιμώμενο συνολικό κόστος ανέρχεται σε 6 596 531 ευρώ, εκ των οποίων οι δαπάνες για τις εξατομικευμένες υπηρεσίες ανέρχονται σε 6 161 480 ευρώ και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 435 051 ευρώ.
            
            
               30.Η συνολική χρηματοδοτική συνεισφορά που ζητείται από το ΕΤΠ είναι 3 957 918 ευρώ (60 % του συνολικού κόστους).
            
            
                     
                        Δράσεις
                     
                  
                  
                     
                        Εκτιμώμενος αριθμός συμμετεχόντων
                     
                  
                  
                     
                        Εκτιμώμενο κόστος ανά συμμετέχοντα (στρογγυλοποιημένα ποσά)
                        (σε ευρώ)
                     
                  
                  
                     
                        Εκτιμώμενο συνολικό κόστος
                     
                     
                        (σε ευρώ) 
                     
                  
               
                     
                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]
                     
                  
               
                     
                        Παροχή συμβουλών και επαγγελματικός προσανατολισμός (Jobbcoachning och ärendehantering)
                     
                  
                  
                     
                        918
                     
                  
                  
                     
                        1 202
                     
                  
                  
                     
                        1 103 545
                     
                  
               
                     
                        Προστατευόμενη και υποστηριζόμενη απασχόληση και μέτρα αποκατάστασης (Skyddad och understödd sysselsättning och rehabilitering)
                     
                  
                  
                     
                        20
                     
                  
                  
                     
                        12 555
                     
                  
                  
                     
                        251 108
                     
                  
               
                     
                        Εκπαίδευση και κατάρτιση (Utbildning och omskolning)
                     
                  
                  
                     
                        463
                     
                  
                  
                     
                        5 868
                     
                  
                  
                     
                        2 716 884
                     
                  
               
                     
                        Υποσύνολο α):
                     
                     
                        Ποσοστό της δέσμης εξατομικευμένων υπηρεσιών 
                     
                  
                  
                     
                        –
                     
                  
                  
                     
                        4 071 537
                     
                  
               
                     
                  
                  
                     
                  
                  
                     
                        (66,08 %)
                     
                  
               
                     
                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]
                     
                  
               
                     
                        Αποζημίωση για τους συμμετέχοντες σε δραστηριότητες κατάρτισης στην αγορά εργασίας (Utbildningsinsatser AUB, aktivitetsstöd)
                     
                  
                  
                     
                        102
                     
                  
                  
                     
                        11 904
                     
                  
                  
                     
                        1 214 194
                     
                  
               
                     
                        Αποζημιώσεις για τους συμμετέχοντες σε προγράμματα πρακτικής άσκησης (Praktik, aktivitetsstöd) 
                     
                  
                  
                     
                        80
                     
                  
                  
                     
                        8 183
                     
                  
                  
                     
                        654 660
                     
                  
               
                     
                        Αποζημιώσεις για τους συμμετέχοντες στο πρόγραμμα αποκατάστασης «Εισαγωγή στην εργασία» (Introduktion till arbete KA, aktivitetsstöd)
                     
                  
                  
                     
                        10
                     
                  
                  
                     
                        22 109
                     
                  
                  
                     
                        221 089
                     
                  
               
                     
                        Υποσύνολο β):
                     
                     
                        Ποσοστό της δέσμης εξατομικευμένων υπηρεσιών:
                     
                  
                  
                     
                        –
                     
                  
                  
                     
                        2 089 943
                     
                  
               
                     
                  
                  
                     
                  
                  
                     
                        (33,92 %)
                     
                  
               
                     
                         Δράσεις που προβλέπονται στο άρθρο 7 παράγραφος 4 του κανονισμού ΕΤΠ
                     
                  
               
                     
                        Προπαρασκευαστικές δράσεις
                     
                  
                  
                     
                        –
                     
                  
                  
                     
                        0
                     
                  
               
                     
                        Διαχείριση
                     
                  
                  
                     
                        –
                     
                  
                  
                     
                        362 387
                     
                  
               
                     
                        Ενημέρωση και δημοσιότητα
                     
                  
                  
                     
                        –
                     
                  
                  
                     
                        21 498
                     
                  
               
                     
                        Έλεγχος και υποβολή εκθέσεων
                     
                  
                  
                     
                        –
                     
                  
                  
                     
                        51 166
                     
                  
               
                     
                        Υποσύνολο γ):
                     
                     
                        Ποσοστό επί του συνολικού κόστους:
                     
                  
                  
                     
                        –
                     
                  
                  
                     
                        435 051
                     
                  
               
                     
                  
                  
                     
                  
                  
                     
                        (6,6 %)
                     
                  
               
                     
                        Συνολικό κόστος (α + β + γ):
                     
                  
                  
                     
                        –
                     
                  
                  
                     
                        6 596 531
                     
                  
               
                     
                        Συνεισφορά ΕΤΠ (60 % του συνολικού κόστους)
                     
                  
                  
                     
                        –
                     
                  
                  
                     
                        3 957 918
                     
                  
               
               31.Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Η Σουηδία επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.
            
            
               Περίοδος επιλεξιμότητας των δαπανών
            
            
               32.Η Σουηδία άρχισε να παρέχει τις εξατομικευμένες υπηρεσίες στους στοχευόμενους δικαιούχους την 1η Οκτωβρίου 2015. Επομένως, οι δαπάνες σχετικά με τις δράσεις θα είναι επιλέξιμες για χρηματοδοτική συνεισφορά από το ΕΤΠ από την 1η Οκτωβρίου 2015 έως τις 31 Μαρτίου 2018.
            
            
               33.Η Σουηδία άρχισε να επιβαρύνεται με τις διοικητικές δαπάνες για την εφαρμογή του ΕΤΠ την 1η Οκτωβρίου 2015. Ως εκ τούτου, οι δαπάνες για τις δραστηριότητες προετοιμασίας, διαχείρισης, ενημέρωσης, δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από την 1η Οκτωβρίου 2015 έως τις 30 Σεπτεμβρίου 2018. 
            
            
               Συμπληρωματικότητα με τις δράσεις που χρηματοδοτούνται από εθνικά ή ενωσιακά ταμεία
            
            
               34.Η πηγή της εθνικής προχρηματοδότησης ή συγχρηματοδότησης είναι ο προϋπολογισμός της Arbetsförmedlingen. Η Ericsson ή ένας από τους οργανισμούς κοινωνικής ασφάλισης θα μπορούσε επίσης να συμβάλει στην επίτευξη ορισμένων πρωτοβουλιών για έργα, αντικαθιστώντας ορισμένα από τα κεφάλαια της Arbetsförmedlingen.
            
            
               35.Η Σουηδία επιβεβαίωσε ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά και από άλλα χρηματοδοτικά μέσα της Ένωσης.
            
            
               Διαδικασίες για την παροχή συμβουλών προς τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές
            
            
               36.Η Σουηδία επισήμανε ότι η συντονισμένη δέσμη εξατομικευμένων υπηρεσιών έχει σχεδιαστεί σε διαβούλευση με τους στοχευόμενους δικαιούχους και τους εκπροσώπους τους, καθώς και με τις συνδικαλιστικές οργανώσεις. Μετά την κοινοποίηση των απολύσεων, η Arbetsförmedlingen συναντήθηκε με εκπροσώπους της Ericsson, τις τοπικές αρχές, τις διάφορες συνδικαλιστικές οργανώσεις, καθώς και με τα γραφεία επανατοποθέτησης σε όλες τις εγκαταστάσεις της εταιρείας που υπάγονταν στις διαδικασίες για τις ομαδικές απολύσεις. Σε όλες τις εγκαταστάσεις διοργανώθηκαν εργαστήρια με τους εκπροσώπους των τοπικών ενώσεων, προκειμένου να εξεταστεί η ενδεχόμενη υποβολή αίτησης στο ΕΤΠ και να προσδιοριστεί η κατάλληλη δέσμη μέτρων που θα παρασχεθεί.
            
            
               Συστήματα διαχείρισης και ελέγχου
            
            
               37.Η αίτηση περιλαμβάνει περιγραφή του συστήματος διαχείρισης και ελέγχου, που προσδιορίζει τις ευθύνες των εμπλεκόμενων φορέων. Η Σουηδία έχει ενημερώσει την Επιτροπή ότι τη χρηματοδοτική συνεισφορά θα τη διαχειρίζεται η Arbetsförmedlingen, η οποία έχει οριστεί επίσημα ως η αρχή διαχείρισης και πληρωμών. Οι λογαριασμοί του έργου θα εξεταστούν από τη διοικητική μονάδα εσωτερικού λογιστικού ελέγχου, η οποία συνιστά ξεχωριστό φορέα υπαγόμενο στο Διοικητικό Συμβούλιο της Arbetsförmedlingen. Αρμοδιότητα της μονάδας αυτής είναι να εξετάζει τη διαδικασία εσωτερικού ελέγχου και εξακρίβωσης ανά δημόσια υπηρεσία απασχόλησης και να προτείνει βελτιώσεις, καθώς και να παρέχει συμβουλές και υποστήριξη στο Διοικητικό Συμβούλιο και στον Γενικό Διευθυντή. Ο λογιστικός έλεγχος θα πραγματοποιείται τακτικά.
            
            
               Δεσμεύσεις του οικείου κράτους μέλους
            
            
               38.Η Σουηδία παρείχε όλες τις αναγκαίες διαβεβαιώσεις όσον αφορά τα ακόλουθα: 
            
            
               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την υλοποίησή τους,
            
         
         
            
               –τη συμμόρφωση με τις απαιτήσεις που καθορίζονται στην εθνική και στην ενωσιακή νομοθεσία όσον αφορά τις συλλογικές απολύσεις,
            
            
               –τη συμμόρφωση της Ericsson, η οποία συνέχισε τις δραστηριότητές της μετά τις απολύσεις, προς τις νομικές υποχρεώσεις της που διέπουν τις απολύσεις πλεονάζοντος προσωπικού και επέδειξε τη δέουσα μέριμνα για τους εργαζομένους της,
            
            
               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης,
            
            
               –τη συμπληρωματικότητα των προτεινόμενων δράσεων προς τις δράσεις που χρηματοδοτούνται από τα διαρθρωτικά ταμεία·
            
            
               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.
            
            
               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Πρόταση προϋπολογισμού
            
            
               39.Το ΕΤΠ δεν θα υπερβαίνει το μέγιστο ετήσιο ποσό των 150 εκατ. ευρώ (σε τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  13
               .
            
            
               40.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες ενέργειες και το εκτιμώμενο κόστος, προτείνει την κινητοποίηση του ΕΤΠ για το ποσό των 3 957 918 ευρώ, το οποίο αντιστοιχεί στο 60 % του συνολικού κόστους των προτεινόμενων ενεργειών, ώστε να παρασχεθεί χρηματοδοτική συνεισφορά σε συνέχεια της αίτησης.
            
            
               41.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  14
               .
            
            
               Συναφείς πράξεις
            
            
               42.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 3 957 918 ευρώ στην αντίστοιχη γραμμή του προϋπολογισμού.
            
            
               43.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης από το Ευρωπαϊκό Κοινοβούλιο και το Συμβούλιο της προτεινόμενης απόφασης για κινητοποίηση του ΕΤΠ.
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση
                  έπειτα από αίτηση από τη Σουηδία — EGF/2016/002 SE/Ericsson
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  15
               , και ιδίως το άρθρο 15 παράγραφος 4,
            
            
               Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  16
               , και ιδίως το σημείο 13,
            
         
         
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Στόχος τους Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) είναι να παρέχει στήριξη σε εργαζομένους που απολύονται και σε αυτοαπασχολούμενους των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.
            
            
               (2)Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. ευρώ (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου
                  17
               .
            
            
               (3)Στις 31 Μαρτίου 2016 η Σουηδία υπέβαλε αίτηση για την κινητοποίηση του ΕΤΠ, όσον αφορά τις απολύσεις στην Ericsson (Telefonaktiebolaget LM Ericsson) στη Σουηδία. Η αίτηση αυτή συμπληρώθηκε με πρόσθετες πληροφορίες, που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση ικανοποιεί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.
            
            
               (4)Ως εκ τούτου, το ΕΤΠ θα πρέπει να κινητοποιηθεί για τη χορήγηση χρηματοδοτικής συνεισφοράς ύψους 3 957 918 ευρώ σχετικά με την αίτηση που υπέβαλε η Σουηδία.
            
            
               (5)Προκειμένου να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία έκδοσής της,
            
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2016, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 3 957 918 ευρώ σε πιστώσεις ανάληψης υποχρεώσεων και σε πιστώσεις πληρωμών.
            
            
               Άρθρο 2
            
            
               Η παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από [the date of its adoption]*.
            
            
               
                  18Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  ΕΕ L 347 της 20.12.2013, σ. 855.
               
               
                  
                     (2)
                  Κατά την έννοια του άρθρου 3 του κανονισμού ΕΤΠ.
               
               
                  
                     (3)
                  Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).
               
               
                  
                     (4)
                  ΕΕ L 393 της 30.12.2006, σ. 1.
               
               
                  
                     (5)
                  Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.
               
               
                  
                     (6)
                  Οδηγία 98/59/ΕΚ του Συμβουλίου, της 20ής Ιουλίου 1998, για προσέγγιση των νομοθεσιών των κρατών μελών που αφορούν τις ομαδικές απολύσεις (ΕΕ L 225 της 12.8.1998, σ. 16).
               
               
                  
                     (7)
                  
                  
                     http://www.ey.com/Publication/vwLUAssets/Outsourcing_in_Europe_2013/$FILE/EY-outsourcing-survey.pdf
                  
               
               
                  
                     (8)
                  http://www.ericsson.com/thecompany/investors/financial_reports/2014/annual14/en/Otherinformation/Tenyearsummary.html
               
               
                  
                     (9)
                  
                  
                     http://unionenopinion.se/analyser/varsel-pa-ericsson-och-sony-mobile-vad-hander-i-telekombranschen-egentligen/
                  
               
               
                  
                     (10)
                  
                  
                     http://cio.idg.se/2.1782/1.630340/sa-sourcar-svenska-cio-er-2015
                  
               
               
                  
                     (11)
                  
                  
                     http://www.forbes.com/sites/greatspeculations/2015/08/19/ericsson-can-overcome-challenges-in-the-mobile-infrastructure-business/#77e6e5cb128d
                  
               
               
                  
                     (12)
                  
                  
                     http://ec.europa.eu/social/BlobServlet?docId=4558&langId=en
                  
               
               
                  
                     (13)
                  ΕΕ L 347 της 20.12.2013, σ. 884.
               
               
                  
                     (14)
                  ΕΕ C 373 της 20.12.2013, σ. 1.
               
               
                  
                     (15)
                  ΕΕ L 347 της 20.12.2013, σ. 855.
               
               
                  
                     (16)
                  ΕΕ C 373 της 20.12.2013, σ. 1.
               
               
                  
                     (17)
                  Κανονισμός (ΕΕ, Ευρατόμ) αριθ. 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).
               
               
                  
                     (18)
                   Date to be inserted by the Parliament before the publication in OJ.